title: Делегирана директива 2012/51/ЕС на Комисията от 10 октомври 2012 година за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета, относно освобождаване от ограничението за употреба на кадмий  текст от значение за ЕИП

text:
               18.12.2012

               BG

               Официален вестник на Европейския съюз

               L 348/18

         ДЕЛЕГИРАНА ДИРЕКТИВА 2012/51/ЕС НА КОМИСИЯТА
   от 10 октомври 2012 година
   за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета, относно освобождаване от ограничението за употреба на кадмий
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-точно член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на кадмий в електрическото и електронното оборудване, пуснато на пазара.

               (2)

               Замяната на кадмия във фоторезистори за аналогови оптрони, използвани в професионално аудиооборудване, все още е технически неосъществима. По тази причина употребата на кадмий в тези фоторезистори следва да бъде освободена от забраната. Освобождаването от забраната следва обаче да е ограничено във времето, защото изследванията в областта на технологиите, не използващи кадмий, напредват и е възможно до края на 2013 г. да бъдат предложени заместители.

               (3)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 2 януари 2013 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 10 октомври 2012 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС се добавя следната точка 40:

                     „40

                     Кадмий във фоторезистори за аналогови оптрони, използвани в професионално аудиооборудване

                     Изтича на 31 декември 2013 г.“


title: Делегирана директива 2014/13/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за наситени печатни платки, използвани в мобилни медицински апарати от класове IIa и IIб съгласно Директива 93/42/ЕИО, различни от преносимите дефибрилатори за спешна помощ  текст от значение за ЕИП

text:
               9.1.2014

               BG

               Официален вестник на Европейския съюз

               L 4/69

         ДЕЛЕГИРАНА ДИРЕКТИВА 2014/13/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за наситени печатни платки, използвани в мобилни медицински апарати от класове IIa и IIб съгласно Директива 93/42/ЕИО, различни от преносимите дефибрилатори за спешна помощ
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               Мобилните медицински апарати са медицински изделия, които се конструират и одобряват от нотифициран орган по Директива 93/42/ЕИО на Съвета (2) и са предназначени да бъдат носени ръчно или да се преместват със свои собствени колела, върху количка или платформа, или съответно със сухопътно превозно средство, самолет или кораб, по време и/или между медицинските дейности.

               (3)

               Засега заместването или елиминирането на оловото в наситените печатни платки в мобилни медицински апарати е неосъществимо от техническа гледна точка. Необходимо е временно освобождаване, с което да се разреши продължаване на използването на оловни припои, докато се проведат допълнителни проучвания и бъдат идентифицирани сплави, които да са надеждни при нормалните условия, характерни за мобилните медицински апарати.

               (4)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      (2)  ОВ L 169, 12.7.1993 г., стр. 1.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 33:

                  „33.

                  Олово в припои за наситени печатни платки, използвани в мобилни медицински апарати от класове IIa и IIб съгласно Директива 93/42/ЕИО, различни от преносимите дефибрилатори за спешна помощ. Валидно до 30 юни 2016 г. за медицинските апарати от клас IIа и до 31 декември 2020 г. за медицинските апарати от клас IIб.“


title: Делегирана директива 2012/50/ЕС на Комисията от 10 октомври 2012 година за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета, относно освобождаване от ограничението за употреба на олово  текст от значение за ЕИП

text:
               18.12.2012

               BG

               Официален вестник на Европейския съюз

               L 348/16

         ДЕЛЕГИРАНА ДИРЕКТИВА 2012/50/ЕС НА КОМИСИЯТА
   от 10 октомври 2012 година
   за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета, относно освобождаване от ограничението за употреба на олово
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-точно член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               Замяната на оловото в керамични диелектрични материали на основата на оловен титанат цирконат, използвани в кондензатори, които са част от интегрални схеми или дискретни полупроводникови елементи, все още е технически неосъществима. По тази причина употребата на олово в тези материали следва да бъде освободена от забраната.

               (3)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 2 януари 2013 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 10 октомври 2012 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение III към Директива 2011/65/ЕС се вмъква следната точка 7, в)-IV:

                     „7, в)-IV

                     Олово в керамични диелектрични материали на основата на оловен титанат цирконат, използвани в кондензатори, които са част от интегрални схеми или дискретни полупроводникови елементи

                     Изтича на 21 юли 2016 г.“


title: Директива за изпълнение 2012/8/ЕС на Комисията от 2 март 2012 година за изменение на Директива 2003/90/ЕО относно установяването на мерки за прилагане на член 7 от Директива 2002/53/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои видове сортове земеделски растителни видове  текст от значение за ЕИП

text:
               3.3.2012

               BG

               Официален вестник на Европейския съюз

               L 64/9

         ДИРЕКТИВА ЗА ИЗПЪЛНЕНИЕ 2012/8/ЕС НА КОМИСИЯТА
   от 2 март 2012 година
   за изменение на Директива 2003/90/ЕО относно установяването на мерки за прилагане на член 7 от Директива 2002/53/ЕО на Съвета по отношение на минимално изискваните характеристики, които следва да бъдат обхванати от изследването, и минималните условия за изследване на някои видове сортове земеделски растителни видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 7, параграф 2, букви а) и б) от нея,
   като има предвид, че:

               (1)

               Директива 2003/90/ЕО на Комисията (2) бе приета, за да гарантира, че сортовете, които държавите-членки включват в националните си каталози, съответстват на насоките, изготвени от Службата на Общността за сортовете растения (CPVO) по отношение на характеристиките, които трябва да се включват като минимум в изследването на отделните видове и минималните условия за изследване на сортовете, доколкото такива указания са били установени. За други сортове в директивата се предвижда да се прилагат насоките на Международния съюз за закрила на новите сортове растения (UPOV).

               (2)

               Междувременно CPVO разработи допълнителни насоки за множество други видове и актуализира съществуващите.

               (3)

               Директива 2003/90/ЕО следва да бъде съответно изменена.

               (4)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Приложения I и II към Директива 2003/90/ЕО се заменят с текста на приложението към настоящата директива.
   Член 2
   За изследвания, започнали преди 1 октомври 2012 г., държавите-членки могат да прилагат Директива 2003/90/ЕО във версията, приложима преди изменението ѝ с настоящата директива.
   Член 3
   Държавите-членки приемат и публикуват не по-късно от 30 септември 2012 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 1 октомври 2012 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   Настоящата директива влиза сила на двадесетия ден от публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 2 март 2012 година.

            За Комисията

            Председател

         José Manuel BARROSO

      (1)  ОВ L 193, 20.7.2002 г., стр. 1.

      (2)  ОВ L 254, 8.10.2003 г., стр. 7.

      ПРИЛОЖЕНИЕ
      „
            ПРИЛОЖЕНИЕ I

               Списък на видовете, посочени в член 1, параграф 2, буква а), които трябва да отговарят на протоколите за изследвания на CPVO

                        Научно наименование

                        Обичайно наименование

                        Протокол на CPVO

                           Festuca filiformis Pourr.

                        Власатка (финолистна)

                        протокол TP 67/1 от 23.6.2011 г.

                           Festuca ovina L.

                        Овча власатка

                        протокол TP 67/1 от 23.6.2011 г.

                           Festuca rubra L.

                        Червена власатка

                        протокол TP 67/1 от 23.6.2011 г.

                           Festuca trachyphylla (Hack.) Krajina

                        Твърдолистна власатка

                        протокол TP 67/1 от 23.6.2011 г.

                           Lolium multiflorum Lam.

                        Многооткосен (италиански) райграс

                        протокол TP 4/1 от 23.6.2011 г.

                           Lolium perenne L.

                        Английски райграс

                        протокол TP 4/1 от 23.6.2011 г.

                           Lolium x boucheanum Kunth

                        Хибриден райграс

                        протокол TP 4/1 от 23.6.2011 г.

                           Pisum sativum L.

                        Грах посевен

                        протокол TP 7/2 от 11.3.2010 г.

                           Brassica napus L.

                        Рапица

                        протокол TP 36/2 от 16.11.2011 г.

                           Helianthus annuus L.

                        Слънчоглед

                        протокол TP 81/1 от 31.10.2002 г.

                           Linum usitatissimum L.

                        Лен културен/ленено семе

                        протокол TP 57/1 от 21.3.2007 г.

                           Avena nuda L.

                        Овес гол

                        протокол TP 20/1 от 6.11.2003 г.

                           Avena sativa L. (includes A. byzantina K. Koch)

                        Овес, червен овес

                        протокол TP 20/1 от 6.11.2003 г.

                           Hordeum vulgare L.

                        Ечемик

                        протокол TP 19/2rev. от 11.3.2010 г.

                           Oryza sativa L.

                        Ориз

                        протокол TP 16/1 от 18.11.2004 г.

                           Secale cereale L.

                        Ръж

                        протокол TP 58/1 от 31.10.2002 г.

                           xTriticosecale Wittm. ex A. Camus

                        Хибриди, получени от кръстосване на видове от рода Triticum и видове от рода Secale

                        протокол 121/2 rev. 1 от 16.2.2011 г.

                           Triticum aestivum L.

                        Пшеница

                        протокол 3/4 rev. 2 от 16.2.2011 г.

                           Triticum durum Desf.

                        Пшеница твърда

                        протокол TP 120/2 от 6.11.2003 г.

                           Zea mays L.

                        Царевица

                        протокол TP 2/3 от 11.3.2010 г.

                           Solanum tuberosum L.

                        Картоф

                        протокол TP 23/2 от 1.12.2005 г.

                  Текстът на протоколите може да бъде намерен на уебсайта на CPVO (www.cpvo.europa.eu).

            ПРИЛОЖЕНИЕ II

               Списък на видовете, посочени в член 1, параграф 2, буква б), които трябва да отговарят на насоките за изследване на UPOV

                        Научно наименование

                        Обичайно наименование

                        Насока на UPOV

                           Beta vulgaris L.

                        Фуражно цвекло

                        насока TG/150/3 от 4.11.1994 г.

                           Agrostis canina L.

                        Кучешка полевица

                        насока TG/30/6 от 12.10.1990 г.

                           Agrostis gigantea Roth.

                        Гигантска полевица

                        насока TG/30/6 от 12.10.1990 г.

                           Agrostis stolonifera L.

                        Издънкова (бяла) полевица

                        насока TG/30/6 от 12.10.1990 г.

                           Agrostis capillaris L.

                        Обикновена полевица

                        насока TG/30/6 от 12.10.1990 г.

                           Bromus catharticus Vahl

                        Слабителна овсига

                        насока TG/180/3 от 4.4.2001 г.

                           Bromus sitchensis Trin.

                        Овсига

                        насока TG/180/3 от 4.4.2001 г.

                           Dactylis glomerata L.

                        Ежова главица

                        насока TG/31/8 от 17.4.2002 г.

                           Festuca arundinacea Schreber

                        Тръстиковидна власатка

                        насока TG/39/8 от 17.4.2002 г.

                           Festuca pratensis Huds.

                        Ливадна власатка

                        насока TG/39/8 от 17.4.2002 г.

                           xFestulolium Asch. et Graebn.

                        Хибриди, получени от кръстосване на видове от рода Festuca, и видове от рода Lolium

                        насока TG/243/1 от 9.4.2008 г.

                           Phleum nodosum L.

                        Тимотейка

                        насока TG/34/6 от 7.11.1984 г.

                           Phleum pratense L.

                        Ливадна тимотейка

                        насока TG/34/6 от 7.11.1984 г.

                           Poa pratensis L.

                        Ливадина метлица

                        насока TG/33/6 от 12.10.1990 г.

                           Lupinus albus L.

                        Бяла лупина

                        насока TG/66/4 от 31.3.2004 г.

                           Lupinus angustifolius L.

                        Теснолистна лупина

                        насока TG/66/4 от 31.3.2004 г.

                           Lupinus luteus L.

                        Жълта лупина

                        насока TG/66/4 от 31.3.2004 г.

                           Medicago sativa L.

                        Люцерна обикновена

                        насока TG/6/5 от 6.4.2005 г.

                           Medicago x varia T. Martyn

                        Пясъчна люцерна

                        насока TG/6/5 от 6.4.2005 г.

                           Trifolium pratense L.

                        Детелина червена

                        насока TG/5/7 от 4.4.2001 г.

                           Trifolium repens L.

                        Детелина бяла

                        насока TG/38/7 от 9.4.2003 г.

                           Vicia faba L.

                        Бакла

                        насока TG/8/6 от 17.4.2002 г.

                           Vicia sativa L.

                        Обикновен фий

                        насока TG/32/6 от 21.10.1988 г.

                           Brassica napus L. var. napobrassica (L.) Rchb.

                        Брюква

                        насока TG/89/6rev. от 4.4.2001 г. + 1.4.2009 г.

                           Raphanus sativus L. var. oleiformis Pers.

                        Фуражна ряпа

                        насока TG/178/3 от 4.4.2001 г.

                           Arachis hypogea L.

                        Фъстъци

                        насока TG/93/3 от 13.11.1985 г.

                           Brassica rapa L. var. silvestris (Lam.) Briggs

                        Репица

                        насока TG/185/3 от 17.4.2002 г.

                           Carthamus tinctorius L.

                        Сафлор (шафран)

                        насока TG/134/3 от 12.10.1990 г.

                           Gossypium spp.

                        Памук

                        насока TG/88/6 от 4.4.2001 г.

                           Papaver somniferum L.

                        Мак

                        насока TG/166/3 от 24.3.1999 г.

                           Sinapis alba L.

                        Бял синап

                        насока TG/179/3 от 4.4.2001 г.

                           Glycine max (L.) Merrill

                        Соя

                        насока TG/80/6 от 1.4.1998 г.

                           Sorghum bicolor (L.) Moench

                        Сорго

                        насока TG/122/3 от 6.10.1989 г.

                  Текстът на посочените насоки може да бъде намерен на уебсайта на UPOV (www.upov.int).
         “


title: Директива за изпълнение 2013/45/ЕС на Комисията от 7 август 2013 година за изменение на директиви 2002/55/ЕО и 2008/72/ЕО на Съвета и Директива 2009/145/ЕО на Комисията по отношение на ботаническото наименование на домата  текст от значение за ЕИП

text:
               8.8.2013

               BG

               Официален вестник на Европейския съюз

               L 213/20

         ДИРЕКТИВА ЗА ИЗПЪЛНЕНИЕ 2013/45/ЕС НА КОМИСИЯТА
   от 7 август 2013 година
   за изменение на директиви 2002/55/ЕО и 2008/72/ЕО на Съвета и Директива 2009/145/ЕО на Комисията по отношение на ботаническото наименование на домата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 2, параграф 2, член 44, параграф 2, член 45 и член 48, параграф 1, буква б) от нея,
   като взе предвид Директива 2008/72/ЕО на Съвета от 15 юли 2008 г. относно търговията със зеленчуков размножителен и посадъчен материал, различен от семена (2), и по-специално член 1, параграф 3 от нея,
   като има предвид, че:

               (1)

               Предвид развитието на научното познание Международният кодекс на ботаническата номенклатура (МКБН) беше преразгледан, по-специално по отношение на ботаническото наименование на вида домат.

               (2)

               Поради това, за да бъде отразено горепосоченото развитие, директиви 2002/55/ЕО, 2008/72/ЕО и Директива 2009/145/ЕО на Комисията от 26 ноември 2009 г. за предоставяне на някои дерогации относно признаването на зеленчукови местни видове и сортове, които са традиционно отглеждани в определени местности и райони и са застрашени от генетична ерозия, и на зеленчукови сортове без истинска стойност за производството на търговски култури, но развивани с цел отглеждане при специални условия, както и относно търговията със семена от посочените местни видове и сортове (3), следва съответно да бъдат изменени.

               (3)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Изменения на Директива 2002/55/ЕО
   Директива 2002/55/ЕО се изменя, както следва:

               1)

               В член 2, параграф 1, буква б) текстът „Lycopersicon esculentum Mill.“ се заменя с текста „Solanum lycopersicum L.“

               2)

               В таблицата в точка 3, буква а) от приложение II текстът „Lycopersicon esculentum Mill.“ се заменя с текста „Solanum lycopersicum L.“

               3)

               В таблицата в точка 2 от приложение III текстът „Lycopersicon esculentum Mill.“ се заменя с текста „Solanum lycopersicum L.“

         Член 2
   Изменения на Директива 2008/72/ЕО
   В таблицата в приложение II към Директива 2008/72/ЕО текстът „Lycopersicon esculentum Mill.“ се заменя с текста „Solanum lycopersicum L.“
   Член 3
   Изменения на Директива 2009/145/ЕО
   Директива 2009/145/ЕО се изменя, както следва:

               1)

               В таблицата в приложение I текстът „Lycopersicon esculentum Mill.“ се заменя с текста „Solanum lycopersicum L.“

               2)

               В таблицата в приложение II текстът „Lycopersicon esculentum Mill.“ се заменя с текста „Solanum lycopersicum L.“

         Член 4
   Транспониране
   1.   Държавите членки въвеждат в сила законовите, подзаконовите и административните разпоредби, които са необходими, за да се съобразят с настоящата директива, не по-късно от 31 март 2014 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 5
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 6
   Адресати
   Адресати на настоящата директива са държавите членки.

      Съставено в Брюксел на 7 август 2013 година.

            За Комисията

            Председател

         José Manuel BARROSO

      (1)  ОВ L 193, 20.7.2002 г., стр. 33.

      (2)  ОВ L 205, 1.8.2008 г., стр. 28.

      (3)  ОВ L 312, 27.11.2009 г., стр. 44.


title: Директива за изпълнение 2014/19/ЕС на Комисията от 6 февруари 2014 година за изменение на приложение I към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността

text:
               7.2.2014

               BG

               Официален вестник на Европейския съюз

               L 38/30

      ДИРЕКТИВА ЗА ИЗПЪЛНЕНИЕ 2014/19/ЕС НА КОМИСИЯТА

   от 6 февруари 2014 година
   за изменение на приложение I към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 14, втора алинея, буква г) от нея,
   като има предвид, че:

               (1)

               От подадената от държавите членки информация стана ясно, че Diabrotica virgifera virgifera Le Conte вече се е разпространил и установил на голяма част от територията на ЕС. Вследствие на проведената от Европейската комисия оценка на въздействието беше направено заключението, че не е възможно да бъдат приложени мерки за ликвидирането му или за ефективно предотвратяване на по-нататъшното му разпространение.

               (2)

               Освен това съществуват ефикасни и устойчиви средства за контрол, минимизиращи въздействието на този организъм върху добива на царевица, и по-специално прилагането на схемата на редуване на културите.

               (3)

               Следователно по отношение на Diabrotica virgifera virgifera Le Conte не следва да бъдат определяни допълнителни защитни мерки съгласно Директива 2000/29/ЕО. Поради това този организъм следва да бъде премахнат от списъка на вредните организми съгласно посочената директива.

               (4)

               Поради това приложение I към Директива 2000/29/ЕО следва да бъде съответно изменено.

               (5)

               Мерките, предвидени в настоящата директива, са в съответствие със становището на Постоянния фитосанитарен комитет,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 2000/29/ЕО се изменя в съответствие с приложението към настоящата директива.
   Член 2
   Държавите членки приемат и публикуват най-късно до 31 май 2014 г. законовите, подзаконовите и административните разпоредби, необходими за привеждане в съответствие с настоящата директива. Те незабавно съобщават на Комисията текста на тези разпоредби.
   Те прилагат тези разпоредби считано от 1 юни 2014 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   Член 3
   Настоящата директива влиза в сила на третия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 6 февруари 2014 година.

            За Комисията

            Председател

         José Manuel BARROSO

      (1)  ОВ L 169, 10.7.2000 г., стр. 1.

      ПРИЛОЖЕНИЕ
      Приложение I към Директива 2000/29/ЕО се изменя, както следва:
      В част А, раздел II, буква а) точка 0.1 се заличава.


title: Директива за изпълнение 2011/50/ЕС на Комисията от 19 април 2011 година за изменение на Директива 91/414/ЕИО на Съвета с оглед включването на карбетамид като активно вещество и за изменение на Решение 2008/934/ЕО на Комисията  Текст от значение за ЕИП

text:
               20.4.2011

               BG

               Официален вестник на Европейския съюз

               L 104/41

         ДИРЕКТИВА ЗА ИЗПЪЛНЕНИЕ 2011/50/ЕС НА КОМИСИЯТА
   от 19 април 2011 година
   за изменение на Директива 91/414/ЕИО на Съвета с оглед включването на карбетамид като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на втория и третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включва карбетамид.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаването на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за съдържащите ги продукти за растителна защита (4), отнасящо се до невключването на карбетамид.

               (3)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление с искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Франция, която е определена за докладваща държава-членка по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и предвижданите видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Франция извърши оценка на подадените от заявителя допълнителни данни и изготви допълнителен доклад. На 12 февруари 2010 г. докладът бе предоставен на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 22 ноември 2010 г. органът представи пред Комисията заключението си относно карбетамид (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 11 март 2011 г. под формата на доклад на Комисията за преглед на карбетамид.

               (6)

               От направените различни проучвания е видно, че може да се очаква продуктите за растителна защита, съдържащи карбетамид, принципно да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада на Комисията за преглед. Следователно е целесъобразно карбетамид да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на тази директива.

               (7)

               Следва да се предостави разумен срок преди включването на дадено активно вещество в приложение I, за да се даде възможност на държавите-членки и на заинтересованите страни да се подготвят за произтичащите от това нови изисквания.

               (8)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който да преразгледат съществуващите разрешения за продукти за растителна защита, които съдържат карбетамид, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представяне и оценка на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (9)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (10)

               Поради това е целесъобразно Директива 91/414/ЕИО да бъде съответно изменена.

               (11)

               Решение 2008/934/ЕО предвижда невключването на карбетамид и отнемането на разрешенията за съдържащите го продукти за растителна защита до 31 декември 2011 г. Редът относно карбетамид в приложението към посоченото решение следва да бъде заличен.

               (12)

               Поради това е целесъобразно Решение 2008/934/ЕО да бъде съответно изменено.

               (13)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно карбетамид в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   1.   При необходимост до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи карбетамид като активно вещество.
   До тази дата те проверяват по-специално дали са изпълнени условията от приложение I към посочената директива по отношение на карбетамид, с изключение на условията, определени в част Б от текста за това активно вещество, както и дали притежателят на разрешението разполага с документация, отговаряща на изискванията на приложение II към посочената директива в съответствие с условията на член 13 от нея, или има достъп до такава документация.
   2.   Чрез дерогация от разпоредбите на параграф 1 за всеки разрешен продукт за растителна защита, който съдържа карбетамид като единствено или едно от няколко активни вещества, всички от които са изброени в приложение I към Директива 91/414/ЕИО, най-късно до 31 май 2011 г. държавите-членки извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към посочената директива, и като вземат предвид част Б от текста в приложение I към посочената директива относно карбетамид. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               за продукт, съдържащ карбетамид като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               за продукт, съдържащ карбетамид като едно от няколко активни вещества, при необходимост изменят или отнемат разрешението до 31 май 2015 г. или до датата, определена за такова изменение или отнемане в съответната директива или директиви, с която/които съответното вещество или вещества са добавени в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 19 април 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; заключение относно партньорската проверка на оценката на риска от пестициди за активното вещество карбетамид. EFSA Journal (бюлетин на ЕОБХ) 2010; 8(12):1913. [57 pp.]. doi:10.2903/j.efsa.2010.1913. Публикувано онлайн на адрес: www.efsa.europa.eu.

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следният текст се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „356

                     Карбетамид
                     CAS №: 16118-49-3
                     CIPAC №: 95

                     (R)-1-(етилкарбамоил)етил карбанилат

                     ≥ 950 g/kg

                     1 юни 2011 г.

                     31 май 2021 г.

                     ЧАСТ A
                     Могат да бъдат разрешени единствено употреби като хербицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията в доклада за преглед на карбетамид, по-специално неговите допълнения I и II, в окончателния им вид, изготвен от Постоянния комитет по хранителната верига и здравето на животните на 11 март 2011 г.
                     В тази цялостна оценка държавите-членки следва да обърнат особено внимание на:

                                 а)

                                 опазването на подпочвените води, когато активното вещество се прилага в региони, уязвими по отношение на почвените и/или климатичните условия;

                                 б)

                                 риска за нецелевите растения;

                                 в)

                                 риска за водните организми.

                           Условията за употреба трябва да включват целесъобразни мерки за намаляване на риска.“

         (1)  Допълнителни данни за идентичността и спецификацията на активното вещество са посочени в доклада за преглед.


title: Делегирана директива 2014/6/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под – 20 °C при съответните нормални условия на работа и съхранение  текст от значение за ЕИП

text:
               9.1.2014

               BG

               Официален вестник на Европейския съюз

               L 4/55

         ДЕЛЕГИРАНА ДИРЕКТИВА 2014/6/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под – 20 °C при съответните нормални условия на работа и съхранение
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               Не съществуват технически приложими заместители на оловото в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под – 20 °C при съответните нормални условия на работа и съхранение.

               (3)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 25:

                  „25.

                  Олово в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под – 20 °C при съответните нормални условия на работа и съхранение. Валидно до 30 юни 2021 г.“


title: Директива за изпълнение (ЕС) 2016/317 на Комисията от 3 март 2016 година за изменение на директиви 66/401/ЕИО, 66/402/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета по отношение на официалния етикет на опаковките със семена (Текст от значение за ЕИП)

text:
               5.3.2016

               BG

               Официален вестник на Европейския съюз

               L 60/72

         ДИРЕКТИВА ЗА ИЗПЪЛНЕНИЕ (ЕС) 2016/317 НА КОМИСИЯТА
   от 3 март 2016 година
   за изменение на директиви 66/401/ЕИО, 66/402/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета по отношение на официалния етикет на опаковките със семена
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 21а от нея,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 21а от нея,
   като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (3), и по-специално член 27 от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (4), и по-специално член 45 от нея,
   като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (5), и по-специално член 24 от нея,
   като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (6), и по-специално член 24 от нея,
   като има предвид, че:

               (1)

               В директиви 66/401/ЕИО, 66/402/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО се определят правилата по отношение на официалното етикетиране на опаковките със семена.

               (2)

               През последните години бяха констатирани няколко случая на използване с измамна цел на официалните етикети. Поради това следва сигурността на официалните етикети да се подобри в съответствие с наличните понастоящем технически познания, за да се предотвратят такива измамни практики. С оглед на това и с цел да се даде възможност на компетентните органи да подобрят воденето на отчетност и контрола на процесите на отпечатване, разпространение и използване на отделните официални етикети от операторите, както и да проследяват партидите семена, следва сигурността на официалните етикети да се подобри чрез включването на официално определен пореден номер в официалните етикети на базовите семена, сертифицираните семена, търговските семена и смесите от семена, а също така и в етикета и документа, предвидени в случай на семена, които не са сертифицирани и са събрани в друга държава членка.

               (3)

               Поради това директиви 66/401/ЕИО, 66/402/ЕИО, 2002/54/ЕО, 2002/55/ЕО, 2002/56/ЕО и 2002/57/ЕO следва да бъдат съответно изменени.

               (4)

               Мерките, предвидени в настоящата директива, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩАТА ДИРЕКТИВА:
   Член 1
   Изменения на Директива 66/401/ЕИО
   Директива 66/401/ЕИО се изменя, както следва:

               1)

               Приложение IV се изменя, както следва:

                           а)

                           в раздел А, подраздел I, буква а) се вмъква следната точка 2а:

                                       „2а.

                                       официално определен пореден номер,“;

                           б)

                           в раздел А, подраздел I, буква б) се вмъква следната точка 3а:

                                       „3а.

                                       официално определен пореден номер,“;

                           в)

                           в раздел А, подраздел I, буква в) се вмъква следната точка 2а:

                                       „2а.

                                       официално определен пореден номер,“.

               2)

               Приложение V се изменя, както следва:

                           а)

                           в раздел А след първото тире се вмъква следното тире:

                                       „—

                                       официално определен пореден номер,“;

                           б)

                           в раздел В след първото тире се вмъква следното тире:

                                       „—

                                       официално определен пореден номер,“.

         Член 2
   Изменения на Директива 66/402/ЕИО
   Директива 66/402/ЕИО се изменя, както следва:

               1)

               Приложение IV се изменя, както следва:

                           а)

                           в раздел А, буква а) се вмъква следната точка 2а:

                                       „2а.

                                       Официално определен пореден номер.“;

                           б)

                           в раздел А, буква б) се вмъква следната точка 2а:

                                       „2а.

                                       Официално определен пореден номер.“

               2)

               Приложение V се изменя, както следва:

                           а)

                           в раздел А след първото тире се вмъква следното тире:

                                       „—

                                       официално определен пореден номер,“;

                           б)

                           в раздел В след първото тире се вмъква следното тире:

                                       „—

                                       официално определен пореден номер,“.

         Член 3
   Изменения на Директива 2002/54/ЕО
   Директива 2002/54/ЕО се изменя, както следва:

               1)

               Приложение III се изменя, както следва:
               в раздел А, подраздел I се вмъква следната точка 2а:

                           „2а.

                           Официално издаден сериен номер.“

               2)

               Приложение IV се изменя, както следва:

                           а)

                           в раздел А след първото тире се вмъква следното тире:

                                       „—

                                       официално издаден сериен номер,“;

                           б)

                           в раздел В след първото тире се вмъква следното тире:

                                       „—

                                       официално издаден сериен номер,“.

         Член 4
   Изменения на Директива 2002/55/ЕО
   Директива 2002/55/ЕО се изменя, както следва:

               1)

               Приложение IV се изменя, както следва:
               в раздел А, подраздел I се вмъква следната точка 2а:

                           „2а.

                           официално определен пореден номер;“.

               2)

               Приложение V се изменя, както следва:

                           а)

                           в раздел А след първото тире се вмъква следното тире:

                                       „—

                                       официално определен пореден номер,“;

                           б)

                           в раздел В след първото тире се вмъква следното тире:

                                       „—

                                       официално определен пореден номер,“.

         Член 5
   Изменение на Директива 2002/56/ЕО
   В раздел А от приложение III към Директива 2002/56/ЕО се вмъква следната точка 2а:

                  „2а.

                  Официално определен пореден номер“.

   Член 6
   Изменения на Директива 2002/57/ЕО
   Директива 2002/57/ЕО се изменя, както следва:

               1)

               Приложение IV се изменя, както следва:

                           а)

                           в раздел А, буква а) се вмъква следната точка 2а:

                                       „2а.

                                       Официално определен пореден номер.“;

                           б)

                           в раздел А, буква б) се вмъква следната точка 3а:

                                       „3а.

                                       Официално определен пореден номер.“

               2)

               Приложение V се изменя, както следва:

                           а)

                           в раздел А след първото тире се вмъква следното тире:

                                       „—

                                       Официално определен пореден номер.“;

                           б)

                           в раздел В след първото тире се вмъква следното тире:

                                       „—

                                       Официално определен пореден номер“.

         Член 7
   Транспониране
   1.   Държавите членки приемат и публикуват не по-късно от 31 март 2017 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 1 април 2017 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 8
   Влизане в сила
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 9
   Адресати
   Адресати на настоящата директива са държавите членки.

      Съставено в Брюксел на 3 март 2016 година.

            За Комисията

            Председател

         Jean-Claude JUNCKER

      (1)  ОВ 125, 11.7.1966 г., стр. 2298/66.

      (2)  ОВ 125, 11.7.1966 г., стр. 2309/66.

      (3)  ОВ L 193, 20.7.2002 г., стр. 12.

      (4)  ОВ L 193, 20.7.2002 г., стр. 33.

      (5)  ОВ L 193, 20.7.2002 г., стр. 60.

      (6)  ОВ L 193, 20.7.2002 г., стр. 74.


title: Директива за изпълнение 2011/55/ЕС на Комисията от 26 април 2011 година за изменение на Директива 91/414/ЕИО на Съвета с оглед включването на паклобутразол като активно вещество и за изменение на Решение 2008/934/ЕО на Комисията  Текст от значение за ЕИП

text:
               27.4.2011

               BG

               Официален вестник на Европейския съюз

               L 106/5

         ДИРЕКТИВА ЗА ИЗПЪЛНЕНИЕ 2011/55/ЕС НА КОМИСИЯТА
   от 26 април 2011 година
   за изменение на Директива 91/414/ЕИО на Съвета с оглед включването на паклобутразол като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включва паклобутразол.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаването на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за съдържащите ги продукти за растителна защита (4), отнасящо се до невключването на паклобутразол.

               (3)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление с искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Обединеното кралство, което е определено за докладваща държава-членка по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и предвижданите видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Обединеното кралство извърши оценка на подадените от заявителя допълнителни данни и изготви допълнителен доклад. На 20 ноември 2009 г. докладът бе предоставен на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 4 ноември 2010 г. органът представи пред Комисията заключението си относно паклобутразол (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 11 март 2011 г. под формата на доклад на Комисията за преглед на паклобутразол.

               (6)

               От направените различни проучвания е видно, че може да се очаква продуктите за растителна защита, съдържащи паклобутразол, принципно да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада на Комисията за преглед. Следователно е целесъобразно паклобутразол да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на тази директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно да се изиска от заявителя да предостави информация, която да потвърди спецификацията на произведения с търговска цел технически материал, методите на изследване на почвата и повърхностните води за метаболита NOA457654, оценката на риска за водните организми, остатъците от триазолни метаболитни деривати (ТМД) в първични култури, ротационни култури и продукти от животински произход, както и потенциални свойства, предизвикващи ендокринни смущения. Паклобутразол и неговият метаболит CGA 149907 представляват смес от няколко оптични структури на една и съща молекула. В зависимост от условията на околната среда тези структури могат да се разграждат по различен начин в нейните компоненти – почва, вода и въздух. Заявителят следва да предостави допълнителна информация за потенциалното въздействие на това явление при реалистични условия на употреба.

               (8)

               Следва да се предостави разумен срок преди включването на дадено активно вещество в приложение I, за да се даде възможност на държавите-членки и на заинтересованите страни да се подготвят за произтичащите от това нови изисквания.

               (9)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който да преразгледат съществуващите разрешения за продукти за растителна защита, които съдържат паклобутразол, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представяне и оценка на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на паклобутразол и отнемането на разрешенията за съдържащите го продукти за растителна защита до 31 декември 2011 г. Редът относно паклобутразол в приложението към посоченото решение следва да бъде заличен.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно паклобутразол в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   1.   При необходимост до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи паклобутразол като активно вещество.
   До тази дата те проверяват по-специално дали са изпълнени условията от приложение I към посочената директива по отношение на паклобутразол, с изключение на условията, определени в част Б от текста за това активно вещество, както и дали притежателят на разрешението разполага с документация, отговаряща на изискванията на приложение II към посочената директива в съответствие с условията на член 13 от нея, или има достъп до такава документация.
   2.   Чрез дерогация от разпоредбите на параграф 1 за всеки разрешен продукт за растителна защита, който съдържа паклобутразол като единствено или едно от няколко активни вещества, всички от които са изброени в приложение I към Директива 91/414/ЕИО, най-късно до 31 май 2011 г. държавите-членки извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към посочената директива, и като вземат предвид част Б от текста в приложение I към посочената директива относно паклобутразол. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               за продукт, съдържащ паклобутразол като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               за продукт, съдържащ паклобутразол като едно от няколко активни вещества, при необходимост изменят или отнемат разрешението до 31 май 2015 г. или до датата, определена за такова изменение или отнемане в съответната директива или директиви, с която/които съответното вещество или вещества са добавени в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 26 април 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; заключение относно партньорската проверка на оценката на риска от пестициди за активното вещество паклобутразол. EFSA Journal (бюлетин на ЕОБХ) 2010; 8(11):1876. [60 pp.] doi:10.2903/j.efsa.2010.1876. Публикувано онлайн на адрес: www.efsa.europa.eu/efsajournal.htm.

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следният текст се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „353

                     Паклобутразол
                     CAS №: 76738-62-0
                     CIPAC №: 445

                     (2RS,3RS)-1-(4-хлорфенил)-4,4-диметил-2-(1H-1,2,4-триазол-1-ил)пентан-3-ол

                     ≥ 930 g/kg

                     1 юни 2011 г.

                     31 май 2021 г.

                     ЧАСТ A
                     Могат да бъдат разрешени единствено употреби като регулатор на растежа на растенията.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията в доклада за преглед на паклобутразол, по-специално неговите допълнения I и II, в окончателния им вид, изготвен от Постоянния комитет по хранителната верига и здравето на животните на 11 март 2011 г.
                     В тази цялостна оценка държавите-членки следва да обърнат особено внимание на риска за водните растения и да гарантират, че условията за употреба включват целесъобразни мерки за намаляване на риска.
                     Засегнатите държави-членки изискват да бъде предоставена информация, която да потвърди:

                                 1)

                                 спецификацията на произведения с търговска цел технически материал;

                                 2)

                                 методите на изследване на почвата и повърхностните води за метаболита NOA457654;

                                 3)

                                 остатъците от триазолни метаболитни деривати (ТМД) в първични култури, ротационни култури и продукти от животински произход;

                                 4)

                                 потенциалните свойства на паклобутразол да предизвиква ендокринни смущения;

                                 5)

                                 потенциалното вредно въздействие на продукти от разпадането на различните оптични структури на паклобутразол и неговия метаболит CGA 149907 в нейните компоненти – почва, вода и въздух.

                           Засегнатите държави-членки гарантират, че заявителят ще предостави на Комисията информацията по точки 1) и 2) до 30 ноември 2011 г.; информацията по точка 3) до 31 май 2013 г.; информацията по точка 4) до две години след приемането на Насоки на ОИСР за изследване на ендокринни смущения; информацията по точка 5) до две години след приемането на специални насоки.“

         (1)  Допълнителни данни за идентичността и спецификацията на активното вещество са посочени в доклада за преглед.


title: Делегирана директива 2014/16/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi 2 O 5 :Pb)  текст от значение за ЕИП

text:
               9.1.2014

               BG

               Официален вестник на Европейския съюз

               L 4/75

         ДЕЛЕГИРАНА ДИРЕКТИВА 2014/16/ЕС НА КОМИСИЯТА
   от 18 октомври 2013 година
   за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi2O5:Pb)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:

               (1)

               С Директива 2011/65/ЕС се забранява употребата на олово в електрическото и електронното оборудване, пуснато на пазара.

               (2)

               Оловото се използва като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi2O5:Pb). Понастоящем няма осъществима от научна и техническа гледна точка възможност за заместване или елиминиране на оловото при този вид употреба.

               (3)

               Поради това Директива 2011/65/ЕС следва да бъде съответно изменена,

         ПРИЕ НАСТОЯЩОТО ДИРЕКТИВА:
   Член 1
   Приложение IV към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от последния ден от шестия месец след нейното влизане в сила. Те незабавно съобщават на Комисията текста на тези разпоредби.
   Тези разпоредби съдържат позоваване на настоящата директива при приемането им от държавите членки или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 18 октомври 2013 година.

            За Комисията

            Председател

         José Manuel BARROSO

      (1)  ОВ L 174, 1.7.2011 г., стр. 88.

      ПРИЛОЖЕНИЕ
      В приложение IV към Директива 2011/65/ЕС се добавя следната точка 34:

                  „34.

                  Олово като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi2O5:Pb). Валидно до 22 юли 2021 г.“


title: Директива за изпълнение 2014/97/ЕС на Комисията от 15 октомври 2014 година за прилагане на Директива 2008/90/ЕО на Съвета по отношение на регистрацията на доставчиците и на сортовете, както и на общ списък на сортовете

text:
               16.10.2014

               BG

               Официален вестник на Европейския съюз

               L 298/16

         ДИРЕКТИВА ЗА ИЗПЪЛНЕНИЕ 2014/97/ЕС НА КОМИСИЯТА
   от 15 октомври 2014 година
   за прилагане на Директива 2008/90/ЕО на Съвета по отношение на регистрацията на доставчиците и на сортовете, както и на общ списък на сортовете
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/90/ЕО на Съвета от 29 септември 2008 г. относно предлагането на пазара на посадъчен материал от овощни растения и на овощни растения, предназначени за производство на плодове (1), и по-специално член 5, параграф 3 и член 7, параграфи 5 и 6 от нея,
   като има предвид, че:

               (1)

               Необходимо е да се установят разпоредби относно регистъра на доставчиците, предвиден в Директива 2008/90/ЕО, и задълженията за уведомяване на доставчиците.

               (2)

               За целите на прозрачността държавите членки следва да предоставят този регистър, когато е целесъобразно. Решението дали този регистър, или части от него, следва да се публикува е по преценка на държавите членки.

               (3)

               Следва да се предвиди регистър на сортовете. Този регистър следва да съдържа сортовете, регистрирани съгласно Директива 92/34/ЕИО на Съвета (2), в допълнение към регистрираните съгласно Директива 2008/90/ЕО. В него следва да се посочва дали сортовете имат официално описание или официално признато описание.

               (4)

               Генетично модифицираните сортове следва да се регистрират само ако генетично модифицираният организъм, от който се състои сортът, е разрешен за отглеждане съгласно Директива 2001/18/ЕО на Европейския парламент и на Съвета (3) или Регламент (ЕО) № 1829/2003 на Европейския парламент и на Съвета (4).

               (5)

               Следва да се предвидят условията за регистрация на сортовете като сортове с официално описание, както и процедурата за тяхната регистрация. Държавите членки могат, както е предвидено в Директива 2008/90/ЕО, да определят условия по отношение на регистрацията на сорт с официално признато описание.

               (6)

               С цел регистрация на сорт като сорт с официално описание официалният отговорен орган следва да установи такова описание.

               (7)

               Следва да се предвиди срок на валидност на регистрацията, подновяване на регистрацията и заличаване на даден сорт от регистъра на сортовете.

               (8)

               Държавите членки следва да предоставят на другите държави членки и на Комисията определена информация във връзка с регистрираните сортове и заявленията за регистрация на сортове. Въз основа на тази информация Комисията следва да публикува общ списък на сортовете с цел създаването на прозрачна и лесна за справки база данни, за да се увеличи доверието на пазара.

               (9)

               Целесъобразно е да се отмени Директива 93/79/ЕИО на Комисията (5).

               (10)

               Мерките, предвидени в настоящата директива, са в съответствие със становището на Постоянния комитет по посадъчния материал и родовете и видовете овощни растения,

         ПРИЕ НАСТОЯЩАТА ДИРЕКТИВА:
   Член 1
   Регистър на доставчиците
   1.   Държавите членки поддържат и актуализират регистър на доставчиците, както е предвидено в член 5, параграф 1 от Директива 2008/90/ЕО. Този регистър е наричан по-нататък „регистър на доставчиците“.
   В допълнение към доставчиците, регистрирани в съответствие с настоящата директива, този регистър включва доставчиците, акредитирани в съответствие с националните разпоредби за транспониране на член 6, параграф 1 от Директива 92/34/ЕИО.
   Когато е целесъобразно, държавите членки предоставят регистъра на доставчиците.
   2.   Регистърът на доставчиците включва следната информация:

               а)

               наименование, адрес и данни за контакт на доставчика;

               б)

               дейностите по смисъла на член 2, параграф 9 от Директива 2008/90/ЕО, упражнявани от доставчика в съответната държава членка, адреса на обхванатите помещения и съответните основни родове или видове; и

               в)

               регистрационен номер или код.

         3.   Държавите членки гарантират, че официалният отговорен орган заличава от регистъра на доставчиците дадено физическо или юридическо лице, ако за него се установи, че вече не упражнява дейност по смисъла на член 2, параграф 9 от Директива 2008/90/ЕО.
   Член 2
   Задължение за уведомяване на доставчиците
   1.   Държавите членки гарантират, че доставчиците съобщават информацията, посочена в член 1, параграф 2, букви а) и б).
   Уведомяване обаче не се изисква от доставчиците, акредитирани в съответствие с член 6, параграф 1 от Директива 92/34/ЕИО.
   2.   Държавите членки гарантират, че доставчиците уведомяват за промяна в тяхното положение във връзка с информацията, посочена в член 1, параграф 2, букви а) и б).
   3.   Държавите членки гарантират, че доставчиците са информирани за тяхната регистрация, както и за всякакви изменения към нея, в рамките на срок, който следва да бъде определен от националното законодателство.
   Член 3
   Регистър на сортовете
   1.   Държавите членки съхраняват, актуализират и публикуват регистър на сортовете (наричан по-нататък „регистър на сортовете“).
   В допълнение към сортовете, регистрирани в съответствие с настоящата директива, регистърът на сортовете включва сортовете, регистрирани преди 30 септември 2012 г. в съответствие с член 9, параграф 3 от Директива 92/34/ЕО, и сортовете, регистрирани в съответствие с член 7, параграф 4, първа алинея, второ изречение от Директива 2008/90/ЕО.
   2.   Регистърът на сортовете включва следната информация:

               а)

               наименованието на сорта и синоними;

               б)

               вида, към който принадлежи сортът;

               в)

               обозначението „официално описание“ или „официално признато описание“, по целесъобразност;

               г)

               датата на регистрацията или, когато е целесъобразно, на подновяването на регистрацията;

               д)

               края на срока на валидност на регистрацията.

         3.   Държавите членки съхраняват досие за всеки сорт, който регистрират. В това досие се съдържат описание на сорта и обобщени данни на всички факти, свързани с регистрацията на сорта.
   Член 4
   Условия за регистрация на сортове
   1.   Държавите членки гарантират, че даден сорт е регистриран като сорт с официално описание, ако отговаря на следните изисквания:

               а)

               той е различим, хомогенен и стабилен по смисъла на параграф 2;

               б)

               има проба от сорта; и

               в)

               по отношение на генетично модифицираните сортове — генетично модифицираният организъм, от който се състои сортът, е разрешен за отглеждане съгласно Директива 2001/18/ЕО или Регламент (ЕО) № 1829/2003.

         2.   Сортът се счита за:

               а)

               „различим“, ако ясно се различава, по отношение на проявата на своите характеристики, произтичащи от конкретен генотип или съчетание на генотипове, от всеки друг сорт, общоизвестен към датата на подаване на заявлението, посочена в член 5;

               б)

               „хомогенен“, ако при всички разновидности, които могат да произхождат от особеностите на размножаването му, е достатъчно хомогенен, що се отнася до проявата на характеристиките, включени в проверката за отличителност, както и на всякакви други характеристики, използвани при описанието на сорта;

               в)

               „стабилен“, ако проявата на признаците, включени в проверката за отличителност, и всички други признаци, използвани за описанието на сорта, остава непроменена след последователни размножавания или при микроразмножаване в края на всеки цикъл.

         Член 5
   Заявление за регистрация на сорт
   1.   За регистрация на сорт като сорт с официално описание държавите членки изискват да се подаде писмено заявление пред официалния отговорен орган на съответната държава членка.
   2.   Към заявлението се прилага следното:

               а)

               информацията, която се изисква от техническите въпросници при подаване на заявлението:

                           i)

                           в приложение II към „Протоколи за изпитвания за различимост, хомогенност и стабилност“ на Административния съвет на Службата на Общността за сортовете растения (CPVO) за съответните видове, за които такъв протокол е бил публикуван; или, ако такива протоколи не са публикувани,

                           ii)

                           в раздел Х от „Насоки за провеждане на изпитвания за различимост, хомогенност и стабилност“ на Международния съюз за защита на новите сортове растения (UPOV) и приложението към съответната насока за изпитвания за съответните видове, за които такива насоки са публикувани; или, ако такива насоки не са публикувани,

                           iii)

                           в националните разпоредби;

               б)

               информация дали сортът е официално регистриран в друга държава членка, или е предмет на заявление за такава регистрация в друга държава членка;

               в)

               предложеното наименование;

               г)

               в случаите на генетично модифициран сорт — доказателства, че генетично модифицираният организъм, от който се състои сортът, е разрешен за отглеждане съгласно Директива 2001/18/ЕО или Регламент (ЕО) № 1829/2003.

         3.   Заявителят може да представи със заявлението всяко от следните:

               а)

               официално описание, установено в съответствие с член 6, параграф 5, от официалния отговорен орган на друга държава членка;

               б)

               всяка друга имаща отношение информация.

         Член 6
   Проверка на заявленията
   1.   Държавите членки гарантират, че когато официалният отговорен орган получи заявление за регистрация на сорт като сорт с официално описание, проверката на този сорт се извършва в съответствие с параграфи 2, 3 и 4.
   2.   За да се установи официално описание на сорта, се провеждат полски опити.
   Ако обаче заявителят представи информация в съответствие с член 5, параграф 3, буква а), въз основа на която официалният отговорен орган счита, че са изпълнени условията за регистрация, предвидени в член 4, не се провеждат полски опити.
   Ако следва да се провеждат полски опити, официалният отговорен орган изисква проба от материал от сорта.
   3.   Посочените в параграф 2 полски опити се извършват от:

               а)

               официалния отговорен орган, получаващ заявлението; или

               б)

               официалния отговорен орган на друга държава членка, която е приела да извърши тези опити; или

               в)

               всяко юридическо лице в съответствие с член 13, параграф 2 от Директива 2008/90/ЕО.

         Когато се прилага буква в) и опитите се извършват в помещенията на частни предприятия, официалният отговорен орган гарантира, че не се прилагат мерки, които могат да попречат на официалната проверка.
   4.   Полските опити се извършват в съответствие със следните разпоредби по отношение на плана на опита, условията за отглеждане и характеристиките на сорта, които трябва да се включват като минимум:

               а)

               „Протоколи за изпитвания за различимост, хомогенност и стабилност“ на Административния съвет на Службата на Общността за сортовете растения (CPVO), приложими в началото на техническата проверка; или, ако такива протоколи не са публикувани за съответните видове,

               б)

               „Насоки за провеждане на изпитвания за различимост, хомогенност и стабилност“ на Международния съюз за защита на новите сортове растения (UPOV), приложими в началото на техническата проверка; или, ако такива насоки не са публикувани за съответните видове,

               в)

               национални разпоредби.

         5.   Ако въз основа на проверката, посочена в параграф 1, официалният отговорен орган заключи, че сортът отговаря на условията на член 5, той установява официално описание на този сорт и го включва в регистъра на сортовете.
   Член 7
   Срок на валидност на регистрацията
   Максималният срок на валидност на регистрацията на даден сорт е 30 години.
   В случаите на генетично модифицирани сортове валидността на регистрацията се ограничава до срока, за който е разрешено отглеждането на генетично модифицирания организъм, от който се състои сортът, съгласно Директива 2001/18/ЕО или Регламент (ЕО) № 1829/2003.
   Член 8
   Подновяване на регистрация на сорт
   1.   Държавите членки гарантират, че регистрацията на даден сорт може да се подновява за максимален срок от 30 години, при условие че все още има материал от този сорт.
   В случаите на генетично модифициран сорт подновяването подлежи освен това на условието съответният генетично модифициран организъм все още да е разрешен за отглеждане съгласно Директива 2001/18/ЕО или Регламент (ЕО) № 1829/2003. Срокът на подновяването е ограничен до срока на разрешението на генетично модифицирания организъм.
   2.   За подновяване на регистрацията държавите членки изискват да се подаде писмено заявление пред официалния отговорен орган на съответната държава членка. Към заявлението се прилагат доказателства, че са изпълнени условията, посочени в параграф 1.
   Дадена държава членка може обаче да поднови регистрацията на сорт, за който не е било подадено писмено заявление, ако счита, че подновяването има за цел да запази генетичното разнообразие, устойчивото производство или друг общ интерес.
   Член 9
   Заличаване на сорт от регистъра на сортовете
   Държавите членки гарантират, че даден сорт се заличава от регистъра на сортовете, ако:

               а)

               условията за регистрация, посочени в член 4, вече не се изпълняват;

               б)

               при подаване на заявлението за регистрация или в хода на проверката са представени фалшиви или неверни данни относно фактите, от които зависи регистрацията на сорта.

         Член 10
   Уведомления
   1.   Всяка държава членка уведомява официалните отговорни органи на другите държави членки и Комисията във връзка с информацията, която се изисква за достъп до регистъра на сортовете на съответната държава членка.
   Всяка държава членка уведомява Комисията във възможно най-кратък срок за включването на сорт в своя регистър на сортовете, както и за всяко друго изменение в него.
   2.   Всяка държава членка, при поискване, предоставя на друга държава членка или на Комисията:

               а)

               официалното или официално признатото описание на сортовете, регистрирани в регистъра на сортовете на съответната държава членка;

               б)

               резултатите от проверките на заявленията за регистрация на сортове, извършени от съответната държава членка в съответствие с член 6;

               в)

               всяка друга налична информация по отношение на сортовете, включени във или заличени от регистъра на сортовете на съответната държава членка;

               г)

               списъка на сортовете, за които заявленията за регистрация са в процес на разглеждане в съответната държава членка.

         Член 11
   Общ списък
   Въз основа на информацията, получена в съответствие с член 10, параграф 1, втора алинея, Комисията изготвя, актуализира редовно и публикува в електронен формат общ списък на сортовете, включени в регистри на сортовете на държавите членки.
   Член 12
   Транспониране
   1.   Държавите членки приемат и публикуват не по-късно от 31 декември 2016 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 януари 2017 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 13
   Отмяна
   Директива 93/79/ЕИО се отменя, считано от 1 януари 2017 г.
   Член 14
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 15
   Адресати
   Адресати на настоящата директива са държавите членки.

      Съставено в Брюксел на 15 октомври 2014 година.

            За Комисията

            Председател

         José Manuel BARROSO

      (1)  ОВ L 267, 8.10.2008 г., стр. 8.

      (2)  Директива 92/34/ЕИО на Съвета от 28 април 1992 г. относно търговията на посадъчен материал от овощни растения и на овощни растения, предназначени за производство на плодове (ОВ L 157, 10.6.1992 г., стр. 10).

      (3)  Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (ОВ L 106, 17.4.2001 г., стр. 1).

      (4)  Регламент (ЕО) № 1829/2003 на Европейския регламент и на Съвета от 22 септември 2003 г. относно генетично модифицираните храни и фуражи (ОВ L 268, 18.10.2003 г., стр. 1).

      (5)  Директива 93/79/ЕИО на Комисията от 21 септември 1993 г. относно определяне на допълнителни разпоредби за списъците на сортовете посадъчен материал от овощни култури и на овощни култури, съхранявани от доставчиците съгласно Директива 92/34/ЕИО на Съвета (ОВ L 256, 14.10.1993 г., стр. 25).